Den Vest-Sjællandske Avis, 1828-08-30
Breslau har man ved Breve fra Varschau faaet Efterretning om at den Polske Armee har nu ogsaa faaet Ordre til at afmarschere. – Fra Hermanstadt skrives under 5te August: at man vil vide fra Krigsskuepladsen i Vallachiet, at Krigen har antaget en meget blodig Charakteer, og at der fægtes fra begge Sider med et uhørt Raserie, saa at der ikke gives nogen Pardon. Tyrkerne skiære Hovedet af de fangne Russer, og Russerne giennembore de fangne Tyrker, hvorfor Keiser Nicolaus har maattet indskiærpe sine Soldater at udvise Menneskelighed. General Geismarhar paa det indstændigste bedet og Forstærkninger, fordi han frygter for at den Tyrkiske Armee, ved Widdin, som skal være 30000 Mand stærk, skal falde ind i Vallachiet; 6000 Mand ere ogsaa stødte til hans Armee. Monge Tusinde Bønder ere blevne reqvirerede i Fyrstendømmerne, for at arbeide paa Forskandsningerne ved Schumla og Silistria og ere allerede passerede Donau. De Russiske Garder have paa nye faaet befaling til at tile saameget med deres Marsch til Bulgarien, som mueligt, tillige skulle andre Corps opbryde fra det indre af Rusland. Man troer derfor at Feldtoget vil vare længe. J Valachiet forventer man 25000 Russiske Garders Ankomst. En Artillerie park er allerede arriveret og skal være bestemt imod Giorgevo. Bombardementet paa Silistria fortsættes med en saadan Kraft at man selv i Bucharest kunde den 22de høre Kanonernes Torden. Den Preussiske Statstidende har ogsaa dennegang ikke meddeelt nogen Bulletin, som er besynderligt; derimod indeholde Petersborgske Aviser en Bulletin fra Krigstheatret som naaer til den 2den August af følgende Jndhold: Gen. Radiger har foretaget en Recognoscering til Eski=Stambul og Tschiflik, og da man derved har overbeviist sig om, at Fæstningen Schumla ogsaa kan indsluttes fra denne Kant, saa ere ogsaa Forskandsninger blevne opkastede paa Landeveiene til disse to Landsbyer for at afskiære Fæstningen al Communication med Constantinopel. (Det synes at være Russernes Plan at arbeide sig langtsomt frem ved Forskandsninger omkring den hele Tyrkiske Armees Stilling og derved tvinge den til at forlade den). Da Schumla saaledes skal blive beleiret og dette vil vist medtage nogle Uger, saa har Hs. Majestæt fundet det passende, at bruge denne Mellemtid for at recognoscere Fæstningen Varna, og Flaaden tilligemed Landtropperne som ere ankomne dertil fra Anapa. Derfra vil han begive sig paa nogle Dage til Odessa for at tage Reserverne for den active Armee i Øiesyn. Den 2den August forlod han Hovedqvarteret. Generaladjutant Fyrste Mentschikov har overtaget Commanden imod Varna i Gen. Uchakovs Sted og efterat han havde fordrevet Fienden fra Høiene foran Fæstningen saa har han indtaget en høist fordeelagtig Position. Tyrkerne tabte derved meget Mandskab og Chefen for deres Kavallerie; deres Retirade var saa hurtig, at de maatte lade deres Bagage, Levnetsmidler og selv den Høistcommanderendes Telt blive tilbage paa Pladsen. Vi have kun en Død og 7 Saarede. Ved denne Fægtning bliver Communicationen, aabnet med Gen. Greighs Flaade, som er ankommen for Varna, og bestaaer af 8 Orlogskibe, 5 Fregatter og nogle mindre Krigskibe. Den 3die Brigade af den 7de Jnfanteriedivision som var ombord paa Flaaden er allerede steget i Land og har forenet sig med de øvrige Tropper. Den 5te August ankom Keiseren i Leieren foran Fæstningen med de Tropper, som vare afsendte til at forstærke Beleiringscorpset, og som bestod af det 19de Jægerregiment fra Seversk og af 12 Stykker ridende Artillerie af de Donske Kosakker. Hs. Majestæt Keiseren recognoserede Stillingen og det Punkt, som var bestemt til at angribe Fæstningen, begav sig derpaa ombord paa Flaaden og efterat han havde givet Admiralen og Generalen de fornødne Jnstruktioner; saa afseilede han paa Fregatten Flora til Odessa, hvor han ankom den 8de, efter en heldig Seillads.